Olemme tottuneet käyttämään Internetiä.
Jaamme koko ajan tietoa itsestämme ja elämästämme:
aterioistamme, tuttavistamme,
matkoistamme ja lukutottumuksistamme.
Selitän tarkemmin.
Jos joku yrittää juuri nyt selvittää kuka olet,
he tietävät pian henkilöllisyytesi, sijaintisi, käyttöjärjestelmäsi,
kaikki sivustot, joilla olet vieraillut, käyttämäsi selaimen
ja lisäksi paljon muuta tietoa sinusta ja elämästäsi,
jota et luultavasti halunnut jakaa tuntemattomien kanssa,
jotka voivat helposti käyttää tietojasi sinua vastaan.
Se ei ole mahdollista, jos käytät Tor-selainta.
Tor-selain suojelee yksityisyyttäsi ja henkilöllisyyttäsi Internetissä.
Tor varmistaa yhteytesi kolminkertaisella salauksella
ja välittää sen kolmen eri puolilla maailmaa sijaitsevan vapaaehtoisen palvelimen kautta,
mikä mahdollistaa anonyymin kommunikoinnin Internetissä.
Tor myös suojelee tietojasi
yritysmaailmalta, viranomaisilta ja massaurkinnalta.
Voi olla, että asut maassa, joka yrittää tarkkailla ja hallita verkkoa.
Tai ehkä et halua suuryritysten käyttävän hyväksi henkilökohtaisia tietojasi.
Tor tekee kaikista käyttäjistään samannäköisiä,
mikä hämmentää tarkkailijoita ja tekee kaikista anonyymejä.
Eli mitä useampi henkilö käyttää Tor-verkkoa, sitä vahvempi verkko on,
koska on helpompi piiloutua väkijoukkoon, jossa kaikki näyttävät samalta.
Voit ohittaa sensuurin ilman, että sinun tarvitsee välittää sensorista
tai siitä, että hän tietää mitä teet Internetissä.
Mainokset eivät seuraa sinua kuukausikaupalla,
jos klikkaat jotain tuotetta.
Käyttämällä Toria, sivustot eivät edes tiedä kuka olet
tai mistä päin maailmaa päädyit heidän sivuilleen,
paitsi jos kirjaudut ja kerrot heille.
Lataamalla ja käyttämällä Tor-selainta
voit myös suojella ihmisiä, jotka tarvitsevat anonymiteettiä.
Kuten aktivisteja, toimittajia ja bloggaajia.
Lataa Tor ja käytä sitä! Tai ylläpidä Tor-solmua!
Kääntäjä Tommi Kakko